ડો. તોગડિયાએ એવો દાવો કર્યો હતો કે ‘વર્ષ-૨૦૧૯ની લોકસભાની ચૂંટણી આવી રહી છે ત્યારે દેશનાં અનેક પ્રદેશો અને ખાસ કરીને ગુજરાતમાં રાજકીય ભૂકંપ સર્જાય તેવી સ્થિતિનું નિર્માણ થઈ શકે છે.’ શનિવારે હરિયાણાનાં ગુડગાંવ ખાતે વિહિપના અધ્યક્ષની રસપ્રદ ચૂંટણીમાં વિષ્ણુપ્રસાદ કોકજેને ૧૩૧ તથા તોગડિયા ગ્રૂપના રાઘવજી રેડ્ડીને ૬૦ મત પ્રાપ્ત થયા હતા. આ પરિણામના પગલે વિહિપ સાથે સંકળાયેલા ડો. તોગડિયાના સમર્થક પદાધિકારીઓએ રાજીનામાં ધરી દીધા છે અને ‘સરકારી VHPમાંથી રાજીનામું’ જેવા બેનર સાથે કાર્યકર્તાઓએ પોતાનો વિરોધ પણ વ્યક્ત કર્યો છે.